|  |  |  |  |
| --- | --- | --- | --- |
| ГЛАВА  МУНИЦИПАЛЬНОГО ОБРАЗОВАНИЯ  «НИЖНЕКАМСКИЙ МУНИЦИПАЛЬНЫЙ РАЙОН»  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  «ТҮБӘН КАМА МУНИЦИПАЛЬ РАЙОНЫ»  МУНИЦИПАЛЬ БЕРӘМЛЕГЕ  БАШЛЫГЫ  Төзүчеләр пр., 12 нче йорт, Түбән Кама шәһәре, 423570 |
| РАСПОРЯЖЕНИЕ  № 112 | | БОЕРЫК  1-нче апрель 2020 ел | |

Татарстан Республикасы Министрлар Кабинетының 2020 елның 19 мартындагы 208 номерлы «Татарстан Республикасында яңа коронавирус инфекциясе

таралуны булдырмау чаралары турында» карарын үтәүне оештыру хакында

1. Түбән Кама муниципаль районы Советы аппаратына, Түбән Кама муниципаль районы Башкарма комитетына Татарстан Республикасы Министрлар Кабинетының 2020 елның 19 мартындагы 208 номерлы «Татарстан Республикасында яңа коронавирус инфекциясе таралуны булдырмау чаралары турында» карарының 11.1. пунктын үтәү буенча чаралар күрергә, түбәндәгеләрне тәэмин итәргә:

1.1. волонтерларның гражданнарның аерым категорияләренә дарулар, азык-төлек һәм беренче чиратта кирәкле товарлар китерү буенча эше (җаваплы Бәдретдинов И.Н.);

1.2. гражданнарның аерым категорияләренә дарулар, азык-төлек һәм беренче чиратта кирәкле товарларны китерү мәсьәләләре буенча, шулай ук коронавирус инфекциясе таралуга бәйле башка мәсьәләләр буенча «кайнар линия» телефоннары эше (җаваплы Сафин А.Р.);

1.3. волонтерларны, полиция, прокуратура хезмәткәрләрен, кулланучылар хокукларын яклау һәм кеше иминлеге өлкәсендә күзәтчелек буенча Федераль хезмәтнең Татарстан Республикасы (Татарстан) буенча Түбән Кама районы һәм Түбән Кама шәһәрендәге идарәсе территориаль бүлеге хезмәткәрләрен, «Татарстан Республикасында Түбән Кама районы һәм Түбән Кама шәһәрендә гигиена һәм эпидемиология үзәге» Федераль дәүләт сәламәтлек саклау учреждениесе филиалы хезмәткәрләрен, «Түбән Кама шәһәренең торак-коммуналь хуҗалыгы һәм төзекләндерү департаменты» МУП хезмәткәрләрен, «Татарстан Республикасы Хезмәт, халыкны эш белән тәэмин итү һәм социаль яклау министрлыгының Түбән Кама муниципаль районындагы «Милосердие» халыкка социаль хезмәт күрсәтү комплекслы үзәге» дәүләт автоном социаль хезмәт күрсәтү учреждениесе хезмәткәрләрен, җирле үзидарә органнары эшчәнлеген тәэмин итүче хезмәткәрләрне шәхси саклану чаралары (саклагыч битлекләр, антисептиклар, перчаткалар) (җаваплы Беляев Р.И.).

2. Түбән Кама муниципаль районы Башкарма комитеты җитәкчесенең беренче урынбасарына (Беляев Р.И.), милекнең оештыру-хокукый формаларына бәйсез рәвештә, Татарстан Республикасы Министрлар Кабинетының 2020 елның 19 мартындагы 208 номерлы «Татарстан Республикасында яңа коронавирус инфекциясе таралуны булдырмау чаралары турында» карары белән кертелгән чикләүләр кагылмый торган оешмалар исемлеген төзергә.

3. Милекнең оештыру-хокукый формаларына бәйсез рәвештә, оешмаларга Татарстан Республикасы Министрлар Кабинетының «Татарстан Республикасында яңа коронавирус инфекциясе таралуны булдырмау чаралары турында» 2020 елның 19 мартындагы 208 номерлы карарын үтәү буенча тулы чаралар күрүне тәкъдим итәргә, атап әйткәндә:

3.1. биналарда, төзелмәләрдә, корылмаларда (алардагы урыннарда), тиешле территориядә (әйләнә-тирә территорияне дә кертеп) махсус керү һәм бинада булу режимын билгеләргә;

3.2. хезмәткәрләргә өйдә үз-үзеңне изоляцияләү режимын үтәүне тәэмин итүдә ярдәм күрсәтү;

3.3. хезмәткәрләр арасында коронавирус инфекциясен профилактикалау буенча кирәкле чаралар күрергә, шул исәптән саклану чаралары белән (саклагыч битлекләр, антисептиклар, перчаткалар).

А.Р.Метшин